
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. ΦύΑΛου 160 

2 Μαρτίου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εκατόν είκοσι πέντε 
(125) στρεμ. στη θέση «Διμοιρία Δασωτού» Κοινό¬ 


τητας Εξοχής Ν. Δράμας . . 1 

Κήρυξη αναδασωτέας έκτασης εμβ. 0,337 στρ. στη 
θέση «Χοχλακιές» Λευκού κοινότητας Μεσοχωριού 
Νήσου Καρπάθου Νομού Δωδεκανήσου . 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Προσδιορισμός χρήσης τεμαχίου αγροκτήματος αρ. 
875 α του Αγροκτήματος 875 της Ελευθερούπολης 


Ν. Καβάλας . 3 

Τροποποίηση σχεδίου πόλεως Μουζακίου στο Ο.Τ. 
103 . 4 

Τροποποίηση του ρυμοτομικού σχεδίου Κοζάνης για το 
χαρακτηρισμό πεζόδρομων. 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 344 (1) 

Κήρυξη αναδασωτέας έκτασης εκατόν είκοσι πέντε (125) 
στρεμ. στη θέση «Διμοιρία Δασωτού» Κοινότητας Εξο¬ 
χής Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λπ.» και ειδικότερα: 

α) του άρθρου 41 παρ. 1, 3. 

β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 216/27.1.1993 πρόταση του Δασαρχείου Κ. 
Νευρ/πίου, με την οποία προτείνεται η κήρυξη της έκτα¬ 
σης που αναφέρεται στο θέμα ως αναδασωτέας. 

6. Την αριθ. 6886/εγκ. 162/25.5.90 απόφαση του Νο¬ 
μάρχη Δράμας «περί κατανομής αρμοδιοτήτων», αποφα¬ 
σίζουμε: 

Κηρύσσουμε αναδασωτέα με σκοπό την επανδημιουρ- 
γία με φυσική αναγέννηση της δασικής βλάστησης που 
καταστράφηκε από την πυρκαϊά της 22.1.1993 και τη δια¬ 
τήρηση του χαρακτήρα της, τη δημ. δασική έκταση εμβα- 
δού εκατόν είκοσι πέντε (125) στρ. που βρίσκεται στη 
θέση «Διμοιρία Δασωτού» Κοινότητας Εξοχής Ν. Δράμας 
και προσδιορίζεται από τα στοιχεία ΑΒΓΔ και έχει όρια: 

Ανατολικά: Δ.Τ. 27β και 26δ', 

Δυτικά: Δ.Τ. 27α, 

Βόρεια: Δ.Τ. 26δ (Ράχη), 

Νότια: Δ.Τ. 27α, Δ.Τ. 27β (Πλαγιά), 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφαησης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 1 Φεβρουάριου 1993 

Με εντολή Νομάρχη 
Ο Δ/ντής Δασών 
ΝΙΚ. ΣΤΕΦΟΥΛΗΣ 

Αριβ. 485 (2) 

Κήρυξη αναδασωτέας έκτασης εμβ. 0,337 στρ. στη θέση 

« Χοχλακιές» Λευκού κοινότητας Μεσοχωριού Νήσου 

Καρπάθου Νομού Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας δασών 
κ.λπ.» και ειδικότερα: 

α) του άρθρου 41 παρ. 1, 

β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την έκθεση αυτοψίας του τεχ/γου Δασ/νίας Γ. Δή¬ 
μαρχου, με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Την αριθ. 55/11.1.93 εισήγηση για κήρυξη δασικής 


έκτασης αναδασωτέας της Δ/νσης Δασών Δωδ/νήσου, 
αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της δασικής έκτασης και την αποκατάσταση 
της βλάστησης που καταστράφηκε από παράνομη εκχέρ- 
σωση το μήνα Ιούνιο 1992 τη δημόσια δασική έκταση εμ- 
βαδού τριακοσίων τριάντα επτά τετραγωνικών μέτρων, 
που βρίσκεται στη θέση Χοχλακιές περιφέρειας Λευκού, 
κοινότητας Μεσοχωριού Καρπάθου και προσδιορίζεται 
από τα στοιχεία Α, Β, Γ, Δ, Ε, Ζ, Η, θ, I, Α και έχει όρια: 
Ανατολικά: Με αγρό, 

Δυτικά: Με κοινοτικό δρόμο, 

Βόρεια: Με αναδασωτέα έκταση, 

Νότια: Με αγρό, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 29 Ιανουάριου 1993 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 10 09/οικ. (3) 

Προσδιορισμός χρήσης τεμαχίου αγροκτήματος αρ. 875 α 
του Αγροκτήματος 875 της Ελευθερούπολης Ν. Καβά¬ 
λας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/1985 «Περί τροποποιήσεως και αυμπλη- 
ρώσεως πολεοδομικών διατάξεων και ειδικότερα το άρ¬ 
θρο 3 αυτού περί καθορισμού χρήσεων παραχωρουμένων 
δημοσίων εκτάσεων. 

2. Την 83840/3591/12.12.1986 Απόφαση Υπουργού 
ΠΕ.ΧΩ.Δ.Ε. (ΦΕΚ 1Δ75.1.1987). 

3. Το έγγραφο της Δ/νσης Γεωργίας Καβάλας με αρ. 
πρωτ. Γ.343/14.1.93/447/15.1.93. 

4. Το 3873/7.1.93 έγγραφο της Εφορείας Προϊστορι¬ 
κών και Κλασσικών Αρχαιοτήτων Καβάλας. 

5. Το 2074/4.12.92 έγγραφο της Δ/νσης Τουρισμού 
Αν. Μακεδονίας - Θράκης. 

6. Το 22/20.1.93 έγγραφο με σχεδιάγραμμα της έκτα¬ 


σης που συντάχθηκε από το γραφείο Τοπογραφικής του 
Υπ. Γεωργίας. 

8. Την 3764/10.12.92 Πράξη Νομάρχη Καβάλας μετά 
από εισήγηση της Δ/νσης Δασών Ν. Καβάλας. 

9. Την 447/21.1.93 γνωμάτευση του ΤΠ και ΠΕ, απο¬ 
φασίζουμε: 

1. Το υπό στοιχεία ΑΒΓΔΑ τεμάχιο έκτασης 5.074 μ 2 , 
που είναι τμήμα της κοινόχρηστης εποικιστικής έκτασης 
της διανομής του 1931 της Ελευθερούπολης που πρόκει¬ 
ται να παραχωρηθεί στο Δήμο Ελευθερούπολης, είναι κα¬ 
τάλληλο για εγκατάσταση σ’ αυτό της Τουριστικής Επιχεί¬ 
ρησης. Το πιο πάνω αναφερόμενο τεμάχιο φαίνεται στο 
συνημμένο στην απόφαση διάγραμμα σε κλ. 1:5.000 που 
θεωρήθηκε από τον Προϊστάμενο της Υπηρεσίας. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

3. Η απόφαση αυτή με το σχεδιάγραμμα, να δημοσιευ- 
θεί στην Εφημερίδα της Κυβερνήσεως. 

Καβάλα, 1 Φεβρουάριου 1993 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 

Αριθ. 4821/92 (4) 

Τροποποίηση σχεδίου πόλεως Μουζακίου στο Ο.Τ. 103. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1) Τις διατάξεις του Ν.Δ/τος της 17.7.23 «περί σχεδίων 
πόλεων κ.λπ.» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70 αυτού. 

2) Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το υπ’ αριθμ. 1018/71 Ν.Δ/ 
γμα και με την παρ. 3 του άρθρου 34 του Ν. 1577/85. 

3) Τις διατάξεις του υπ' αριθμ. 183/86 Π.Δ/τος. 

4) Την υπ’ αριθμ. 314/28.1.91 (ΦΕΚ 67/Δ714.2.91) 
απόφαση Νομάρχου Καρδίτσας περί «εγκρίσεως πολεο- 
δομικής μελέτης αναθεώρησης οικισμού Μουζακίου και 
οικισμού Γ. Καραϊσκάκη». 

5) Την υπ’ 72/1992 απόφαση του Δημοτικού Συμβου¬ 
λίου του Δήμου Μουζακίου με την οποία αποφασίζεται 
ομοφώνως η τροποποίηση στο Ο.Τ. 103 του ρυμοτομικού 
σχεδίου πόλεως Μουζακίου. 

6) Την υπ’ αριθμ. 109/15.12.92 απόφαση του Συμβου¬ 
λίου Χ.Ο.Π. του Ν. Καρδίτσας, με την οποία ομοφώνως 


γνωμοδοτεί υπέρ της συγκεκριμένες τροποποιήσεως, 
επειδή στο Ο.Τ. 103 του ρυμοτομικού σχεδίου της πό¬ 
λεως Μουζακίου με το να παραμείνει ο υπάρχων δρόμος, 
εξυπηρετεί τις παρακείμενες ιδιοκτησίες, γι’ αυτό, απο¬ 
φασίζουμε: 

Αρθρο 1 

Τροποποιούμε το ρυμοτομικό σχέδιο της πόλεως Μου- 
ζακίου στο Ο.Τ. 103 διατηρώντας τον υπάρχοντα δρόμο, 
όπως φαίνεται στο συνοδεύον την παρούσα τοπογραφικό 
διάγραμμα. 

Άρθρο 2 

Η παρούσα με το συνοδεύον τοπογραφικό διάγραμμα 
δημοσιεύεται στην Εφημερίδα της Κυβερνήσεως. 

Η ισχύς της παρούσας αρχίζει από την ημέρα δημοσιεύ- 
σεως στην Εφημερίδα της Κυβερνήσεως. 

Καρδίτσα, 20 Ιανουάριου 1993 

Ο Νομάρχης 
ΣΟΛΩΝ ΚΑΤΣΙΚΗΣ 

Αριθ. 271/ 90 (5) 

Τροποποίηση του ρυμοτομικού σχεδίου Κοζάνης για το 
χαρακτηρισμό πεζδδρομων. 

1 ΤΟ ΔΗΜΟΤΙΚΟ ΣΥΜΒΟΥΛΙΟ ΚΟΖΑΝΗΣ 
Έχοντας υπόψη: 

1. Τις διατάξεις του Ν.Δ/τος της 17-7/16.8.23 όπως 
μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις εγκυκλίους 1/4.1.61 και 8/28.3.75 της υπηρε¬ 
σίας Οικισμού του Υπουργείου Δημοσίων Έργων. 

3. Τις διατάξεις του Π.Δ/τος της 30.4.87/13.5.87 (ΦΕΚ 
391 Δ) και ειδικότερα τα άρθρα 1, 2 και 3. 

4. Την υπ’ αριθμ. 22/18.2.88 εγκύκλιο της Δ/νσης Γ4 
του Υ.ΓΙΕ.ΧΩ.Δ.Ε. 

5. Την υπ’ αριθμ. 141/90 σχετική απόφαση του Δημοτι¬ 
κού Συμβουλίου Κοζάνης. 

6. Την υπ’ αριθμ. 25/17.9.90 γνωμοδότηση του Συμ¬ 
βουλίου ΠΕ.ΧΩ.Δ.Ε. της Νομαρχίας Κοζάνης, αποφασί¬ 
ζουμε: 

Αρθρο 1 

Εγκρίνεται η τροποποίηση του ρυμοτομικού σχεδίου 


για το χαρακτηρισμό πεζοδρόμων όπως φαίνεται στο διά¬ 
γραμμα που συνοδεύει την απόφαση αυτή και αποτελεί 
αναπόσπαστο μέρος της. Το παραπάνω διάγραμμα θα εκ- 
δοθεί σε έξι (6) αντίτυπα κλίμακα 1:500. 

Αρθρο 2 

Η παρούσα απόφαση να αναργηθεί για 15 ημέρες στην 
Τεχνική Υπηρεσία του Δήμου Κοζάνης και η ισχύς της αρ¬ 
χίζει από τη δημοσίευσή της στην Εφημερίδα της Κυβερ- 
νήσεως. 

Άρθρο 3 

Κάλυψη Δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού του Δήμου Κοζάνης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Κοζάνη, 5 Φεβρουάριου 1993 

Ο Αντιδήμαρχος 

I. ΒΛΑΤΗΣ 

